Rivaldo “Barselona”ni boshqarishi mumkin

Marca`ning xabar berishicha, 40 yoshni qarshi olgan braziliyalik futbol yulduzi, “Bunyodkor” klubining sobiq a'zosi Rivaldo “Barselona”ga murabbiylik qila olishi mumkin ekan.

 Rivaldo va Messi
Bu haqda futbolchining o‘zi shunday deydi: “Men ham boshqalarga o‘xshab murabbiylikni “Barselona”da boshlashim mumkin, xuddi Gvardiola kabi.  Men uchun har doim eshiklar ochiq. Klub prezidentini yaxshi bilaman va u bilan do‘stmiz. Rossel menga har doim zarur paytda yordamini ayamaydi. Millatim ispan va men qancha hohlasam shuncha bu yerda yashashim mumkin. Meni har doim klub va shahar qiziqtirib kelgan”.
Rivaldo futbolchilik faoliyatini yakunlayotganini hamda kataloniyaliklarning hozirgi ustozi Tito Villanovaning betobligini inobatga olsak, balki Rivaldo haqiqatdan ham "Barselona"ga murabbiy etib tayinlanar?! Siz nima deb o‘ylaysiz?